stanford-oval/wikipedia huggingface dataset:
Konkan

Devgad-ranta Maharashtran Konkan-rannikolla.
Rannat, jotka on täynnä huojuvia kookospalmuja, ovat yleinen näky Konkanin rannikolla.
Konkan on osa Intian niemimaan länsirannikon keskiosaa. Konkanin sisämaahan kuuluu lukuisia jokisaaria, jokilaaksoja ja Länsi-Ghatien mäkisiä rinteitä, jotka johtavat Deccanin alueen laakioon. Maantieteellisesti Konkania sitoo lännessä Arabianmeri ja idässä Deccanin ylänkö. Konkanin rannikko kulkee pohjoisesta Damanin kohdalta Khambatinlahdella, ulottuu etelään Maharashtran ja Goan länsirannikkoalueiden varrella ja kohtaa Kanaran rannikon Uttara Kannadan pohjoisreunalla Karnatakassa. Konkanin tunnetuimmat saaret ovat Ilhas de Goa, Goan pääkaupunki Panajin sijaintipaikka, ja Salsetten saari, jolla Maharashtran pääkaupunki Bombay (Mumbai) sijaitsee.
Aiheesta muualla

Kuvia tai muita tiedostoja aiheesta Konkan Wikimedia Commonsissa
Kuopion eläinpuisto

Kuopion eläinpuisto on vuonna 1984 perustettu kuopiolainen matkailukohde, jonka 30:stä eri eläinlajista suurin osa on kotieläimiä. Se sijaitsee Vehmasmäen kylässä. Kuopion Eläinpuiston yhteydessä sijaitsee hevostalli, joka toimii yksityistallina. Eläinpuisto on avoinna aina kesäisin joka päivä sekä joulun aikaan.
Aiheesta muualla

Kuopion eläinpuiston kotisivut
Kuopion eläinpuiston ratsutallin kotisivut (Arkistoitu – Internet Archive)
Kriketin SM-sarja 2000

Toista kertaa ratkaistun Kriketin Suomen mestaruuden voitti Vantaa CC, joka päihitti finaalissa Helsinki CC:n. Kolmanneksi sijoittui Stadin Krikettikerho ja neljäs mukana ollut joukkue oli Turku CC
Loppuottelu

| joukkue 1 | Tulos | joukkue 2 |
| --- | --- | --- |
| Vantaa CC | 207-92  | Helsinki CC |
Dante Basco

| Dante Basco |
| --- | --- |
 Dante Basco vuonna 2014.
Henkilötiedot
Syntynyt: 29. elokuuta 1975 (ikä 49) Huntington Beach, Kalifornia, Yhdysvallat
Näyttelijä
Taiteilijanimet:  Danté Basco
Aktiivisena:  1988–
Merkittävät roolit:  Rufio (Hook – Kapteeni Koukku) Jake Long (Jake Long – amerikkalainen lohikäärme) Zuko (Avatar)
Palkinnot
 Young Artist -palkinto 1993 Hook – Kapteeni Koukku 
Aiheesta muualla
IMDb 
Elonet
Dante Basco (s. 29. elokuuta 1975 Huntington Beach, Kalifornia) on yhdysvaltalainen näyttelijä, joka tuli tunnetuksi elokuvasta Hook – Kapteeni Koukku.
Biografia

Basco aloitti uransa 1980-luvun lopulla lapsinäyttelijänä ja esiintyi usein vierailevissa rooleissa ennen vuoden 1991 Hook – Kapteeni Koukku -elokuvaa. Hän sai roolistaan Youth in Film -palkintoehdokkuuden, ja elokuvan nuoret näyttelijät palkittiin kokoonpanona. Basco jatkoi esiintymistään elokuvissa ja televisiosarjoissa, kunnes 2000-luvulla hän on ollut usein tekemisissä Disney-aiheisissa ohjelmissa,selvennä joiden myötä Basco on tehnyt myös äänirooleja muun muassa Kim Possibleen ja Avatariin.
Hänellä on kolme veljeä, Darion Basco, Derek Basco ja Dion Basco, sekä yksi nuorempi sisko Ariana Basco.
Aiheesta muualla

Voice Chasers (Arkistoitu – Internet Archive)
Kristiansandin stadion

Kristiansandin stadion
Kristiansandin stadion on pääosin urheilustadionina toimiva paikka Kristiansandissa, Norjassa. Se oli jalkapallojoukkue IK Startin kotistadion vuoteen 2007 saakka. Stadionille mahtuu 16600 katsojaa. Se on avattu vuonna 1905.
Aiheesta muualla

Stadionin sivut (Arkistoitu – Internet Archive) (englanniksi)
Kuopion hiippakunnan piispa

| Kuopion hiippakunnan piispa |
| --- | --- |
 Kuopion hiippakunnan piispan vaakuna.
 Piispa Jari Jolkkonen
 Nykyinen Jari Jolkkonen 6. toukokuuta 2012 lähtien
Nimittäjä:  Kuopion hiippakunta
Perustettu:  1939
Ensimmäinen:  Eino Sormunen
Kotisivut:  https://www.piispajarijolkkonen.fi/
Kuopion hiippakunnan piispa johtaa Kuopion hiippakuntaa. Kuopion hiippakunnan piispa toimii hiippakuntansa hengellisenä johtajana ja ylimpänä virkamiehenä. Piispan hengellisiin tehtäviin kuuluu valvoa, että saarnoissa noudatetaan Suomen evankelis-luterilaisen kirkon tunnustusta ja että sakramentit sekä jumalanpalvelukset toimitetaan kirkon määräysten ja tradition mukaisesti. Virkansa puolesta piispa toimii Kuopion hiippakunnan tuomiokapitulin puheenjohtajana sekä piispainkokouksen että kirkolliskokouksen jäsenenä. Piispa vihkii myös Kuopion hiippakunnan papit, lehtorit, kirkot ja kappelit. Piispa asettaa myös vakinaiset papit virkoihinsa ja suorittaa seurakunnissa piispantarkastuksia.
Kuopion hiippakunnan piispana on toiminut 6. toukokuuta 2012 lähtien Jari Jolkkonen.
Piispat

| piispa | piispa | virka-aika | lisätietoa |
| --- | --- | --- | --- |
|  | Eino Sormunen | 1939–1962 |  |
|  | Olavi Kares | 1962–1974 |  |
|  | Paavo Kortekangas | 1974–1981 |  |
|  | Jukka Malmivaara | 1981–1984 |  |
|  | Matti Sihvonen | 1984–1996 |  |
|  | Wille Riekkinen | 1996–2012 |  |
|  | Jari Jolkkonen | 2012– |  |
Kuulokevahvistin

Kuulokevahvistin
Kuulokevahvistin on vahvistin, joka on suunniteltu erityisesti kuulokkeita varten, kaiuttimien sijasta.
Kuulokevahvistimia voi olla integroituina televisiossa, radiovastaanottimessa ja kasettisoittimessa mutta erillisinä ne ovat lähinnä audiofiilien tai hifistien käyttämiä laitteita.
Kuopion baptistiseurakunta

| Kuopion baptistiseurakunta |
| --- | --- |
Suuntautuminen:  baptismi
Perustettu:  1886
Pääkirkko:  Kuopio, Suomi
Infobox OKNimi-testi OK: 
Kuopion baptistiseurakunta on entinen suomalainen baptistiseurakunta, joka toimi Kuopiossa. Seurakunta perustettiin vuonna 1886. Seurakunta perustettiin 30 henkilön voimin ja sen perustamiskokousta johtivat Johan Liljestrand ja Erik Jansson. Seurakunnan toimintaa leimasi nopea kasvu ja sisäinen jakautuminen.
Historia

Baptismi saapui Kuopioon kolmen luotolaisen kalastajan mukana, jotka kävivät kauppaa Kuopion torilla ja jakoivat kertomuksia uskostaan. Yksi luotolaisista oli Janne Blomqvist. Huhtikuussa 1886 Kuopiossa vietettiin kastejuhlaa, jossa aviopari Hedborg ja veljet Rissanen ja Tudér kastettiin. Samana vuonna Kuopioon perustettiin baptistiseurakunta 30 henkilön voimin. Perustamistilaisuutta johtivat ruotsinkieliset Johan Liljestrand ja Erik Jansson. Seurakunnan jäsenet olivat pääosin suomenkielisiä.
Alkuaikoina baptistiseurakunta kokoontui Hedborgin Tulliportinkadun ja Vuorikadun kulmaan rakennuttamassa talossa. Tämän vuoksi rakennusta alettiin kutsua Heipporin kirkoksi. Baptistit kokivat alkuaikoina vastusta luterilaisen kirkon kirkkoherran taholta.
Perustamisen jälkeen Kuopion seurakuntaa alkoi leimaamaan sisäiset ristiriidat. Tähän aikaan seurakunnan johtajana toimi Johan Anders Hedborg ja seurakunnan toiminta virkosi evankelista Jenny Korhosen kokouksien kautta. Kevättalvella 1904 seurakuntaan perustettiin nuorisoseura tehostamaan nuorten työtä ja sen johtajaksi valittiin Betty Hedborg. Vuonna 1907 seurakunnan johtajaksi saapui Daavid Jokinen Viipurista.
Kuopiosta käsin työtä tehtiin myös muualla Pohjois-Savossa, kuten Kajaanissa ja Kaavilla. Kaavilla oli aktiivista kokoustoimintaa ja useita jäseniä. Avainhenkilönä paikkakunnalla toimi Helena Miettinen. Kaaville ei kuitenkaan perustettu omaa seurakuntaa, vaan se säilyi osana Kuopion seurakunnan työtä. Kaaville suunnattua työten varten kerättiin avustuksia useina vuosina. 1920-luvulla Kuopion baptistit yrittivät toimia yhteistyössä helluntaiystävien kanssa, mutta yhteistyöyritykset kariutuivat. Vähitellen seurakunnan toiminta hiipui.
Kuulokivielin

Kuulokivielin on osa tasapainoaistia. Molemmissa korvissa on kaksi kuulokivi- eli otoliittielintä, toinen vaakasuorassa ja toinen pystysuorassa. Elimet sijaitsevat sisäkorvassa lähellä kaarikäytäviä. Elimen toiminta perustuu aistinsolujen hiusmaisten jatkeiden päällä olevan levyn liikkeeseen. Toisin kuin liike-elimellä (kaarikäytävät), kuulokivielimessä ei tapahdu nesteiden liikettä, vaan elin reagoi suoraan Maan vetovoiman aiheuttamaan aistinsolun asentoon. Kuulokivielin reagoi siis suoraviivaisiin kiihtyvyyksiin, ja esimerkiksi lentokoneen kiihdyttäessä aistii lentäjä virheellisesti tuntemuksen takakenoisesta asennosta eli noususta. Hissin liike havaitaan kuulokivielimellä ja muuttuvana painon tunteena jaloissa (asentoaisti).
Corporal Cauliflowers Mental Function

| Corporal Cauliflowers Mental Function Jim Pembroke |
| --- | --- | --- |

Studioalbumin tiedot
 Äänitetty : loka–marraskuu 1976 Marcus Music
 Julkaistu: kevät 1977
 Tuottaja(t): Måns Groundstroem Ronnie Österberg
 Tyylilaji: poprock
 Levy-yhtiö: Love Records
Jim Pembroken muut julkaisut
| Pigworm 1974 | Corporal Cauliflowers Mental Function 1977 | Flat Broke 1980 |
Corporal Cauliflowers Mental Function on suomalaistuneen brittimuusikon Jim Pembroken kolmas sooloalbumi. Se julkaistiin vuonna 1977. CD-versio levystä ilmestyi vuonna 1997.
Kappaleet

Kaikki sävellykset ja sanoitukset Jim Pembroke.
Kappaleet > A-puoli

Corporal Punishment – 2.33
Bertha Come Back – 2.43
Island Town – 3.51
Masquerade at the White Palace – 3.48
Skobiit Party Civilised Session – 4.12
Kappaleet > B-puoli

KnockKnockKnock (The Revolution of Love) – 4.56
All Over Too Soon – 2.51
Earring Is Believing – 3.56
A Better Hold (And a Little View) – 3.02
Goddammmaddog (The Horse) – 5.18
Kokoonpano

Jim Pembroke – piano, laulu
Ronnie Österberg – rummut
Rekku Rechardt – kitarat
Coste Apetrea – kitarat
Paavo Maijanen – basso, harmonit
Eero Koivistoinen – saksofonien ja torvien sovitukset
Hessu Hietanen – haitari
Kokoonpano > Muut tekijät

Måns Groundstroem – tuottaja
Ronnie Österberg – tuottaja
Christer Berg – äänittäjä (Marcus Music)
Timo Kelaranta – kannet (SAFTRA)
Aiheesta muualla

Corporal Cauliflowers Mental Function discogs.com -sivustolla
DEN Finland

DEN Finland Oy on vuonna 1989 perustettu pientalovalmistaja, joka suunnittelee ja valmistaa muuttovalmiita omakotitaloja.
Yhtiön pääomistajia ovat nykyisin pääomasijoittaja Capmanin hallinnoimat rahastot, mutta merkittävinä omistajina ovat myös Suomen Teollisuussijoitus sekä yrityksen toimiva johto. Vuoden 2020 RTS Oy:n Omakotirakentaja-tutkimuksen mukaan DEN on kolmella tuotemerkillään (Designtalo, Finnlamelli ja Ainoakoti) Suomen suurin pientalovalmistaja 17 %:n osuudella myynnin arvolla mitattuna.lähde tarkemmin? DEN johtaa myös muuttovalmiiden kotien markkinoita.
DEN Finland on Pientaloteollisuus PTT ry:n jäsen
Historia

Pohjolan Design-Talo on perustettu Oulunsalossa vuonna 1989. Sijoitusyhtiö CapMan tuli vuoden 2011 alussa yhtiön pääomistajaksi 80% osuudella ostamalla yrityksen Ruukki Groupilta. Vuonna 2017 yhtiö osti vuonna 1995 perustetun hirsitalovalmistaja Finnlamellin  sekä 2010 perustetun Talliosakkeen. Helmikuussa 2018 yhtiö vaihtoi nimensä Den Finland Oy:ksi ja Pohjolan Design-Talo lyhensi samalla nimensä Designtaloksi.
Liiketoiminta

DEN Groupin liiketoiminnasta Suomessa vastaa DEN Finland Oy. Designtalon ja Finnlamellin lisäksi liiketoimintaan kuuluvat Keskon kanssa vuonna 2012 lanseerattu yhteistyömerkki Ainoakoti, jota myydään K-Raudan myymälöissä.
Aiheesta muualla

Yrityksen verkkosivut
Kriminologia (lehti)

| Kriminologia |
| --- | --- |
Lehtityyppi:  Aikakauslehti
Julkaisija:  Suomen Kriminologinen Yhdistys
Perustettu:  2020, ensimmäisen kerran julkaistu 2021
Päätoimittaja:  Noora Ellonen
Kotimaa:  Suomi
Ilmestymistiheys:  2 kertaa vuodessa
Kieli:  suomi
Aiheesta muualla
Kotisivu
Kriminologia on vuonna 2020 perustettu Suomen Kriminologisen Yhdistyksen julkaisema tieteellinen aikakausilehti, joka julkaisee kriminologian alaan kuuluvia vertaisarvioituja artikkeleita, kirja-arvioita ja asiantuntijapuheenvuoroja. Lehden tavoitteena on olla kriminologisen tieteellisen keskustelun foorumi Suomessa, jossa artikkelit julkaistaan lähtökohtaisesti suomeksi tai ruotsiksi. Lehti hyväksyy laajasti eri tyyppisiä artikkeleita aina empiiristä tutkimuksista katsausartikkeleihin. Lehden ensimmäinen numero julkaistiin vuonna 2021, jonka jälkeen lehteä on julkaistu joko kerran tai kaksi vuodessa. Se on luettavissa ilmaiseksi Journal.fi-palvelussa. Julkaisun päätoimittaja on Tampereen yliopistossa työskentelevä kriminologian ja sosiaalipolitiikan tutkija Noora Ellonen.
Kontekstuaalinen teologia

Kontekstuaalinen teologia on käsite, joka tarkoittaa teologian käyttöä jossain kontekstissa. Kontekstuaalisen teologian käsitteen mukaan kaikki teologia on sidoksissa kulttuuriin, aikaan, kieleen ja käytäntöön. Kontekstiaalinen teologia on teologinen poikkitiede, joka yhdistelee eri teologisia oppiaineita ja joskus myös ei-teologisia oppiaineita.
Kontekstuaalisen teologian alahaaroja ovat esimerkiksi kontekstuaalinen eksegetiikka, musta teologia, vapautuksen teologia, feministinen teologia tai poliittinen teologia.
Kontinenssi

Kontinenssilla voidaan tarkoittaa virtsan-, ulosteen- tai spermanpidätyskykyä.
Kristianopel

| Kristianopel |
| --- | --- |
 Kristianopelin kaupunginmuuria.
 Kristianopel
 Koordinaatit: 56°15′16″N, 16°2′39″E 
Valtio:   Ruotsi
Lääni:  Blekingen lääni
Maakunta:  Blekinge
Kunta:  Karlskronan kunta
Pinta-ala:  
 – Maa:  0,21 km²
Väkiluku:  91
 – Väestötiheys:  433,3 as./km²
 Tilastotiedot koskevat pientaajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Kristianopel on pientaajama Karlskronan kunnassa Etelä-Ruotsissa. Se sijaitsee Blekingen läänissä ja Blekingen maakunnassa Itämeren rannalla. Vuoden 2010 lopussa pientaajamassa oli 91 asukasta.
Kristianopel on aikaisemmin ollut epäitsenäinen kauppala ja 1600-luvulla se oli kaupunki.
Aiheesta muualla

Kuvia tai muita tiedostoja aiheesta Kristianopel Wikimedia Commonsissa
Chita

| Chita (知多市) |
| --- | --- |
 Sōrin lammen puistoa
 lippu:  Symboli
 Chitan sijainti Aichin prefektuurissa
 Chita
 Koordinaatit: 34°59′47.6″N, 136°51′53″E 
Valtio:  Japani
Alue:  Chūbu tai Tōkai
Prefektuuri:  Aichi
Pinta-ala:  
 – Kokonaispinta-ala:  45,90 km²
Väkiluku (2017):  85 904
 – Väestötiheys:  1 872 as./km²
Symbolit:  
 – Kukka:  Atsalea ja japaninaprikoosi
 – Puu:  Morella rubra
Aikavyöhyke:  UTC+9
 
 www.city.chita.lg.jp 
Infobox OKVirheellinen NIMI-arvo: 
Chita (jap. 知多市, Chita-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee Tyynenmeren Isenlahden rannikolla Chitan niemimaan lounaisosassa Nagoyan eteläpuolella. Chitassa on 85 904 asukasta (vuonna 2017) ja sen pinta-ala on 45,90 neliökilometriä.
Nykyisen Chitan kaupungin alue jaettiin Japanin kunnallishallinnon perustamisen yhteydessä vuonna 1889 useaan kuntaan. 1960-luvulla Isenlahden rannikon täyttömaalle alettiin rakentaa suuria teollisuuslaitoksia, joiden vuoksi alueen aiempi maaseutumainen luonne muuttui huomattavasti. Kaupunkioikeudet kuntaliitosten myötä syntynyt Chita sai vuonna 1970. Se on kasvanut Nagoyan asuinlähiönä ja teollisuuskaupunkina, jossa on öljynjalostus-, telakka- ja elintarviketeollisuutta sekä sähkön- ja kaasuntuotantoa. Kaupungin kukkulaisessa itäosassa on asuinalueita ja maataloutta, joka tuottaa muun muassa sipuleita ja japaninruttojuurta. Kaupungin nähtävyyksiin kuuluvat Sōrin lammen puisto ja Isenlahden rannalle rakennettu uimaranta. Chitaa palvelevat Nagoya-rautateiden Tokoname-linja ja Kōwa-linja.
Kuvia

Entisen Okadan maaseutukaupungin katunäkymää
Isenlahden rannikon teollisuutta vuonna 1987
Shinmaiko Marine Park
Jiun-jin buddhalainen temppeli
Aiheesta muualla

Kuvia tai muita tiedostoja aiheesta Chita Wikimedia Commonsissa
Kaupungin internetsivut (japaniksi)
Kriminaalitieteet

Kriminaalitieteet on tieteenala, jonka tutkimuskohteena on rikokset, rikollisuus, rangaistukset ja niihin liittyvät yhteiskunnalliset ilmiöt. Kriminaalitieteet on etenkin Pohjoismaissa käytetty yläkäsite, joka on julkisoikeuden osa. Kriminaalitieteisiin kuuluu seuraavat osa-alueet:
rikosoikeus
rikosoikeuden yleiset opit
rikosvastuun yleiset edellytykset
vastuuvapausperusteet
vastuun muodot
rikosoikeudelliset seuraamukset ja niiden täytäntöönpano
rikosoikeuden erityinen osa käsittää rikosten lajit
eurooppalainen rikosoikeus kuuluu myös eurooppaoikeuteen
kansainvälinen rikosoikeus kuuluu myös kansainväliseen oikeuteen
rikosoikeustiede
rikoslainoppi
rikosoikeuden historia
vertaileva rikosoikeus
kriminologia
kriminaalipolitiikka
kriminalistiikka eli rikostutkimusoppi
osa oikeuslääketieteestä
osa oikeuspsykiatriasta
rikosprosessioikeus
Kristian Ranta

| Kristian Ranta |
| --- | --- |
 Kristian Ranta vuonna 2009
Henkilötiedot
Syntynyt: 13. maaliskuuta 1981 (ikä 43) Helsinki
Ammatti:  muusikko
Muusikko
Taiteilijanimi:  Kride
Aktiivisena:  2000–
Tyylilajit:  melodinen death metal
Soittimet:  kitara
Yhtyeet:  Norther
Levy-yhtiöt:  Century Media
Aiheesta muualla
www.myspace.com/kristianranta
  [ Muokkaa Wikidatassa ] [ ohje ]  
Kristian "Kride" Ranta (s. 13. maaliskuuta 1981 Helsinki) on suomalainen muusikko, jonka instrumentteja ovat kitara ja laulu. Parhaiten hänet tunnetaan Northerin kitaristina. Hän on kirjoittanut useimmat Northerin tunnetuista kappaleista, kuten Frozen Angelin. Hänellä on myös oma musiikillinen sivuprojekti Gashouse Garden, jota hän luotsaa yhdessä Jaska Raatikaisen kanssa. Hänen säveltämänsä Norther-kappale "Frozen Angel" soi V2 – Jäätynyt enkeli -elokuvassa.
Ranta työskenteli muusikon uran lisäksi perustamassaan teknologiayhtiö Mendorissa vuoteen 2015 saakka. Tämän jälkeen hän perusti kahden muun henkilön kanssa Meru Health-nimisen digitaalisia hoito-ohjelmia kehittävän yrityksen, jonka toimitusjohtajana hän toimii. Ranta on valmistunut informaatiojärjestelmätieteen ja taloustieteen maisteriksi Jyväskylän yliopistosta. Tämän lisäksi hän on opiskellut yliopistossa työpsykologiaa ja johtamista sekä ammattikorkeakoulussa informaatioteknologiaa ja liiketaloutta.
Diskografia > Northerin kanssa

Dreams of Endless War (2002)
Mirror of Madness (2003)
Death Unlimited (2004)
Till Death Unites Us (2006)
N (2008)
Circle Regenerated (2011)
Aiheesta muualla

Kristian Ranta MySpacessa - Virallinen MySpace-profiili
Norther - Virallinen sivusto
Mendor - Virallinen sivusto
The Internet Movie Database - Kristian ImDB:ssä
Mendor management (Arkistoitu – Internet Archive) - Kristian toimitusjohtana
Norther
| --- | --- |
Albumit:   Dreams of Endless War  Mirror of Madness  Death Unlimited  Till Death Unites Us  N  Circle Regenerated 
EP:t:   Solution 7  No Way Back 
DVD:t:  Spreading Death
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kristian Ranta
Käännös suomeksi
Kontinen

Kontinen on seuraavien henkilöiden sukunimi:
Henri Kontinen (s. 1990), tennispelaaja
Micke Kontinen (s. 1992), tennispelaaja, Henri Kontisen veli
Veini Kontinen (1928–2010), maastohiihtäjä, poliisi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kristiansandin tykkimuseo

| Kristiansandin tykkimuseo |
| --- | --- |
 Museon SK C/34 -kanuuna.
Tyyppi:  Kulttuuriomaisuus, sotahistoriallinen museo, linnake, yleishyödyllinen yhteisö 
Sijainti:  Kroodden, 4624 Kristiansand S
Perustettu:  10. huhtikuuta 1991
Johtaja:  Arild Andersen
Kotisivut:  http://www.kanonmuseet.no
Koordinaatit:  58°05′31″N, 7°58′05″E
 fiKristiansandin tykkimuseo 
    
Kristiansandin tykkimuseo (norj. Kristiansand kanonmuseum) sijaitsee Møvikissä Kristiansandissa Norjassa. Sen ylläpitäjänä toimii Stiftelsen Kristiansand Kanonmuseum. Museossa on viimeinen jäljellä oleva kappale maailman toiseksi suurimmasta maalle asennetusta, 38 cm kaliiberisestarannikkotykistön kanuunasta mallia SK C/34 (jota käytettiin myös taistelulaivoissa Tirpitz ja Bismarck). Kyseinen patteristo tunnetaan myös sen saksankielisellä nimellä Batterie Vara.
Historia

Norjan miehittämisen jälkeen toisessa maailmansodassa huhtikuussa 1940 saksalaiset alkoivat välittömästi suunnitella Skagerrakin salmen sulkemista liittoutuneiden laivastolta, osana Atlantin valli -puolustussuunnitelmaa. Hanke toteutettiin sijoittamalla neljästä 38 cm-kaliiperin tykistä koostunut rannikkotykistöpatteristo Møvikiin Kristiansandiin ja sen samanlainen sisarpatteristo Hanstholmiin Tanskaan, sillä Kristiansand ja Hanstholm olivat lähimmät salmen molemmilla puolilla olevat kaupungit. Suurten rannikkotykkien lisäksi Møvikiin asennettiin 16 pienempää tykkiä, lukuisia bunkkereita ja muita linnoitteita, parakkeja sekä 2,6 kilometriä rautateitä, joiden avulla ammuksia kuljetettiin varastoista tykeille.
Rakennustyöt alkoivat keväällä 1941 noin 1400 työntekijän voimin, joista puolet olivat norjalaisia ja loput tanskalaisia ja saksalaisia. Vuoden 1942 lopulta lähtien linnoitustöissä käytettiin myös neuvostoliittolaisia sotavankeja. Patteriston miehistövahvuus oli 600 sotilasta, joista 450 hoiti patteristoa ja 150 lähipuolustustehtäviä.
Kanuunoista asennettiin ja koelaukaistiin kolme vuoden 1942 loppuun mennessä. Neljäs kanuuna (joka tunnettiin nimellä Kanuuna 1) ei koskaan valmistunut, koska muun muassa kanuunan putkea kuljettanut laiva Porto Alegre upotettiin Kattegatissa 22. helmikuuta 1945. Museon johtaja Arild Andersenin mukaan saksalaismiehistö laukaisi tykin ilman kuulosuojaimia. Sen kantama 500-kiloisella räjähteellä oli 55 kilometriä, lähes Skagerrakin puoliväliin saakka.
Saksalaiset nimesivät patteriston Batterie Varaksi erään taistelussa kuolleen saksalaisen insinöörikenraalin mukaan.
Patteristoa ei koskaan käytetty taistelutilanteessa, mutta harjoituslaukauksia suoritettiin sekä sodan aikana että sen jälkeen. Sodan jälkeen patteri oli osa Norjan rannikkopuolustusjärjestelmää vuosina 1946–1957. Muut kanuunat romutettiin, mutta Kanuuna 2 on säilynyt ja museoitu. Tykeillä ammuttiin viimeisen kerran vuonna 1952. Tykin aiheuttama paineaalto oli niin suuri, että lähistön saarien taloista oli avattava ovet ja ikkunat ennen laukaisua, jotta paineaalto ei rikkoisi niitä. Käytöstä poiston jälkeen patteristo oli ilman huoltoa 39 vuotta museon perustamiseen saakka vuonna 1991.
Toisen maailmansodan aikainen saksalaisten rakentama kasematti.
SK C/34 -kanuunan ammuksia.
Konk

| Konk The Kooks |
| --- | --- | --- |

Studioalbumin tiedot
 Äänitetty : 2007, Konk Studios
 Julkaistu:  14. huhtikuuta 2008  15. huhtikuuta 2008
 Tuottaja(t): Tony Hoffer
 Tyylilaji: indie rock
 Kesto: 43.47
 Levy-yhtiö: Virgin
Listasijoitukset
  Billboard 200: 41.
The Kooksin muut julkaisut
| Inside In/Inside Out 2006 | Konk 2008 | Junk of the Heart 2011 |
Singlet albumilta Konk
 ”Always Where I Need to Be” Julkaistu: 31. maaliskuuta 2008  ”Shine On” Julkaistu: 7. heinäkuuta 2008  ”Sway” Julkaistu: 13. lokakuuta 2008
Konk on brittiläisen indie rock -yhtyeen The Kooksin toinen albumi. Albumin nimi tulee lontoolaisesta studiosta, jossa albumi tehtiin.[lähde? ] Albumi ilmestyi 14. huhtikuuta 2008. Konkista julkaistiin myös tuplalevy jossa mukana on itse Konk-levyn lisäksi toinenkin levy, RAK. RAK on suurimmalta osalta Hugh Harrisin (kitara) laulama (mm. kappaleet Fa La La ja By My Side). Tupla-albumissa kannen Konk-otsikko on punainen toisin kuin normaalissa painoksessa, jossa se on sininen. Kappale Do You Wanna on soinut amerikkalaisessa TV-sarjassa Gossip Girl.
Albumi nousi Yhdysvalloissa Billboard 200 -listan sijalle 41.